वाट्सएप पर अश्लील मैसेज भेजने वाले की जमानत खारिज
इंस्टाग्राम पर फोटो से छेड़छाड़, धार्मिक भावनाएं आहत करने का केस
श्रीगंगानगर। मोबाइलसे व्ट्सएप के जरिए अभद्र मैसेज भेजने और धमकाकर रुपए मांगने के आरोपी की न्यायालय ने जमानत खारिज कर दी। एसीजेएम संख्या-2 के न्यायाधीश धनपत माली ने बताया कि हिंदुमलकोट थाना के एक व्यक्ति ने मुकदमा दर्ज करवाया था। इसमें बताया गया कि उसकी पुत्री के मोबाइल पर किसी नंबर से व्ट्सएप के जरिए अश्लील मैसेज और धमकियां मिली हैं। पुलिस के जांच करने पर वह फोन नंबर गुरदीपसिंह पुत्र करनैल सिंह का निकला। इस मोबाइल का उपयोग देवेन्द्रसिंह पुत्र अमरजीत सिंह कर रहा था। दोनों युवक दूर के रिश्तेदार हैंं तथा आपसी रंजिश रखते हैं। एसीजेएम ने प्रकरण की गंभीरता को देखते हुए पकड़े गए देवेंद्रसिंह की जमानत खारिज कर दी। इस प्रकरण में धारा 354 डी (2), 506, 384, 120 बी, 201 तथा आईटी एक्ट की धारा 67 में अनुसंधान किया गया। आईटी एक्ट की धारा में पांच साल की सजा तथा 10 लाख रुपए जुर्माने का प्रावधान है। न्यायालय ने आईटी क्षेत्र में बढ़ते अपराध तथा इस प्रकरण की गंभीरता को देखते हुए जमानत याचिका अस्वीकार कर आरोपी को जेल भेज दिया।
hin_Deva hin_Deva hin_Deva